Neuvoston asetus (EY) N:o 1038/2001, annettu 22 päivänä toukokuuta 2001, tukijärjestelmästä tiettyjen peltokasvien viljelijöille annetun asetuksen (EY) N:o 1251/1999 muuttamisesta



Virallinen lehti nro L 145 , 31/05/2001 s. 0016 - 0016



Neuvoston asetus (EY) N:o 1038/2001, annettu 22 päivänä toukokuuta 2001, tukijärjestelmästä tiettyjen peltokasvien viljelijöille annetun asetuksen (EY) N:o 1251/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo seuraavaa: (1) Asetuksessa (ETY) N:o 1251/1999(4) säädetään, että tuottajien on pinta-alatuen saamiseksi kesannoitava ennakolta määritelty prosenttiosuus viljelyalastaan ja että kesannoituja aloja voidaan käyttää muuhun kuin ihmis- ja eläinravinnon tuottamiseen. (2) Maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetussa neuvoston asetuksessa (ETY) N:o 2092/91(5) säädetään erityisjärjestelystä luonnonmukaisen maatalouden kehittämiseksi ja erityisesti lannoitteiden käytön rajoittamiseksi. (3) Rehupalkokasvien viljely on luonnollinen maatalouskäytäntö maaperän viljavuuden palauttamiseksi entiselleen. Se on näin ollen tärkeä osatekijä maataloustuotteiden luonnonmukaisen tuotantotavan kehittämisessä. (4) Luonnonmukaisten tuotantotapojen kehittämisen edistämiseksi olisi asetuksessa (EY) N:o 2092/91 säädettyyn järjestelmään koko tuotantonsa osalta osallistuvilla maatiloilla sallittava peltokasvinviljelyn tukijärjestelmän mukaisesti kesannoitujen alojen käyttö rehupalkokasvien viljelyyn, ON ANTANUT TÄMÄN ASETUKSEN: 1 artikla Muutetaan asetus (EY) N:o 1251/1999 seuraavasti: 1) Korvataan 6 artiklan 3 kohdan ensimmäinen alakohta seuraavasti: "3. Kesannoituja aloja voidaan käyttää - yhteisössä sellaisten tuotteiden raaka-aineiden tuottamiseen, joita ei ole ensisijaisesti tarkoitettu ihmis- tai eläinravinnoksi, edellyttäen että sovelletaan tehokkaita valvontajärjestelmiä, ja - rehupalkokasvien viljelyyn tiloilla asetuksessa (ETY) N:o 2092/91 säädettyjä velvoitteita noudattaen toteutettuna niiden koko tuotannon osalta." 2) Korvataan 9 artiklan ensimmäisen kohdan yhdeksäs luetelmakohta seuraavasti: "- kesannointia ja erityisesti 6 artiklan 3 kohtaa; näillä edellytyksillä määritellään rehupalkokasvit, joita voidaan viljellä kesannoiduilla aloilla, ja kyseisen kohdan ensimmäisen luetelmakohdan osalta näihin edellytyksiin saattaa kuulua kasvien kasvattaminen ilman korvausta." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan markkinointivuodesta 2001/2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 2001. Neuvoston puolesta Puheenjohtaja M. Winberg (1) Ehdotus tehty 6.2.2001 (ei vielä julkaistu virallisessa lehdessä). (2) Lausunto annettu 5.4.2001 (ei vielä julkaistu virallisessa lehdessä). (3) Lausunto annettu 25.4.2001 (ei vielä julkaistu virallisessa lehdessä). (4) EYVL L 160, 26.6.1999, s. 1, asetus sellaisena kuin se on viimeksi muutettuna asetuksella (EY) N:o 1672/2000 (EYVL L 193, 29.7.2000, s. 13). (5) EYVL L 198, 22.7.1991, s. 1, asetus sellaisena kuin se on viimeksi muutettuna komission asetuksella (EY) N:o 2020/2000 (EYVL L 241, 26.9.2000, s. 39).